• 100 мл течна сметана (или 200 г кисело мляко)
• 50 г фиде
• 2 пилешки фенера
• 50 мл зехтин (или олио)
Бланшираме спанака за окол 2-3 минути във вряща подсолена вода, след което го изплакваме със студена вода, за да си запази цвета. Пилешките фенери поставяме в студена подсолена вода и ги сваряваме. Месото, което е по тях, след това можем по желание да добавим в супата.
В отделна тенджера се задушават в зехтина (или олиото) ситно настърганите моркови и лук. След няколко минути се заливат с бульона от пилето. След като течността заври се добавят нарязаните на кубчета картофи и супата се подправя със сол и черен пипер. Вари се около 15 минути на слаб огън. Добавят се нарязания на ситно спанак и фидето. Жълтъкът на едно яйце се разбива със сметаната (или киселото мляко), добавят се два черпака от бульона, след което застройката се излива при непрекъснато бъркане в супата.
Рецептата е добавена от milena75 на 24 Януари 2014 г.
Топ 100 рецепти 2014 ⋅ Супи с месо ⋅ Супи с пилешко месо ⋅ Супи без месо ⋅ Картофени супи ⋅ Зеленчукови супи ⋅ Пролетни супи ⋅ Супи със спанак ⋅ Супи с фиде ⋅ Топ Супи 2014
Доби, невероятна си! МОЛЯ ТЕ ИСКАМ ДА ДОБАВИШ ОЩЕ ТВОИ ПРОИЗВЕДЕНИЯ НА КУЛИНАРНОТО ИЗКУСТВО В САЙТА! 18 Мар 2018
Чудесно се получи!
DobiDimova, поздравления! Снимката е уникална, браво. 26 Мар 2017
Страхотна супа. Прибавих джоджан и пресен магданоз. Браво на автора.
Много ми хареса супичката браво страхотна ми се получи
Същата я правя с лапад и коприва. Много вкусно!
Направих супата с киселец. Стана страхотна и много вкусна!
Не че има нещо общо с тази рецепта, но се сетих за него като заговорихме за целина. Като ми влезе нещо в главата не мирясвам докато не го направя, така че скоро ще присъства в менюто ни :wink:. 25 Яну 2014
Да, целината придава страхотен аромат. Което ми напомня за телешко варено - обожавам го ! 25 Яну 2014
Нали знаеш, писала съм, имаме доста еднакви вкусове! Бульон и аз приготвят като теб, само с добавка на парче целина, ако имам в момента. 25 Яну 2014
Ина, аз също преди свързвах спанака с пролетта, но сега вече го има на пазара целогодишно и много му се радвам, защото го обожавам. А и сега използвам, че мъжът ми го няма, той не го обича, и го готвя често за мен и детето. А за пилешкия бульон - така съм се научила да го приготвям от майка ми. Ако искам веществата да се запазят в самото пиле и трябва да го сваря го постявм във вряща вода, но за бульон - задължително в студена. А иначе бульонът ако се използва за друго ястие може да се обогати като във водата се сложи един морков и разрязана на две, но необелена глава лук - цветът и ароматът стават невероятни. Тук не съм го посочила, защото тези зеленчуци ги има в самата супа. 25 Яну 2014
Замириса ми на пролет, с тази спаначена супа! Интересна идея за пилешкия бульон. 25 Яну 2014
Цвети, редактирах рецептата, за да е по-ясно. 25 Яну 2014
Да, по този начин супата ще стане много по -добре, не ми е минало и през ум този начин, мерси за идеята. 25 Яну 2014
Да, може и суров да се сложи, така даже супата има по-свеж вкус. Моят бульон беше от домашно пиле, аз също не ползвам такъв от кубче. Просто не съм посочила, че предварително съм го сварила. Според мен най-хубав и силен става от пилешки фенери, защото костите придават много добра плътност. Слагам го в подсолена студена вода, така полезните вещества от пилето минават в бульона. 25 Яну 2014
Много е хубава тази супичката, аз не бланширвам спанака за да запазя вкусовите качества на спанака, слагам го суров, прибавям пресен копър и пресен лук а пилешки бульон вече не ползвам от доста време, често заменям фидето с триеница и винаги става много вкусна и полезна супа. 25 Яну 2014